ครับสอบถามหน่อยครับ มีฟันคุดพึ่งขึ้นแล้วมีเหงือกหุ่มรอบฟันคุดทำให้รู้สึกเจ็บสามารถผ่าออกได้เลยไหมครับ
สวัสดีค่ะ ฟันคุด คือ ฟันที่ไม่สามารถขึ้นได้ตามปกติ อาจจะโผล่ขึ้นมาได้เพียงบางส่วน หรือฝังอยู่ในกระดูกขากรรไกรทั้งซี่ โดยฟันซี่ที่พบว่าเป็นฟันคุดบ่อยที่สุด คือ ฟันกรามล่างซี่สุดท้าย ซึ่งโดยปกติแล้วฟันซี่นี้ควรจะขึ้นในช่วงอายุ 18-25 ปีอาการส่วนใหญ่ของฟันคุด คือ ปวดบวมบริเวณเหงือก บางคนอาจมีอาการบวมบริเวณคาง ซึ่งสาเหตุที่ทำให้เกิดอาการปวดอาจเกิดจาก- การอักเสบของเหงือกที่ปกคลุมฟัน เพราะเศษอาหารมีโอกาสติดเข้าไปใต้เหงือกได้ง่าย และการทำความสะอาดมักทำได้ยาก เศษอาหาารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา และอาจกลายเป็นฝีหนองทำลายเนื้อเยื่อข้างเคียง- ฟันคุดและฟันซี่ข้างเคียงผุ ซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่- จากแรงดันจากฟันคุดที่พยายามดันขึ้นมาดังนั้น แนะนำควรหาเวลาไปพบทันตแพทย์ เพื่อตรวจและรักษาค่ะ ในเบื้องต้น หากมีอาการปวดและเจ็บ อาจทานยาแก้ปวด เช่น พาราเซตามอล ไอบูโพรเฟน เป็นต้น หากทันตแพทย์ตรวจไม่พบมีการอักเสบของเหงือก ก็อาจผ่าตัดฟันคุดออกได้เลย แต่หากมีการอักเสบติดเชื้อของเหงือกอยู่ ก็จะต้องรักษาให้หายก่อนค่ะ